text:
नवका- पुरनका लेख सर्च करु...
कोसी: फेर बढल धड़कन...
कोसी मे पानि बढ़य के खबर अछि. ओना अखन मानसून नहि आएल अछि. पानि अखन कम अछि. मुदा कोसी मे एको इंच पानि बढ़ल नहि कि लोक के धड़कन सेहो बढ़य लागय छनि. लोक के पिछला साल आएल भीषण बाढ़िक याद ताजा भs जाएत छनि. पिछला साल कुसहा मे बांध टूटला सं वीरपुर मधेपुरा... सहरसा... पूर्णिया... अररिया... खगड़िया मे भारी तबाही भेल छल. बाढ़िक पानि कम भेलाह के बाद बांध मरम्मत के काज शुरु भेल. मुदा अखनो मरम्मत के काज पूरा नहि कहल जा सकैत अछि. सरकार के तरफ सं कहल जाएत अछि जे सभ काज समय पर भ जाएत. मुदा लोक सभ के इहो कहनाय छनि जे नेपाल सं जे सहयोग मिलबाक चाही से नहि मिलि रहल अछि. काज मे माओवादी के कारण सेहो असर पड़ि रहल अछि. आओर पिछला साल जकां एहि साल फेर पानि आएल त फेर तबाही भs सकैत अछि.
बाढ़िक आपदा सं निपटय के जानकारी देबय के लेल राज्य आपदा प्रबंधन विभाग के ओर सं 17-18 जून के मधुबनी आओर खगड़िया मे दु दिनक बाढ़ प्रबंधन कार्यशाला लगाएल जा रहल अछि. एहि मे आपदा के स्थिति मे कि–कि करबाक चाही... कि सावधानी बरतबाक चाही...बताएल जाएत. एहि मे लोक सभ सं इहो जानल जाएत जे बाढ़ि के समय हुनका कोन-कोन समस्या के सामना करय पड़य छनि आओर ओहि सं केना नीक सं निपटल जा सकैत अछि. ओना एहि बेर कोसी के धार पर... पानि पर सैटेलाइट सं नजर राखल जा रहल अछि. सैटेलाइट सं ई पता चलैत रहत जे किम्हर पानि बेसि अछि आओर धार किम्हर बहि रहल अछि. किम्हर के लोक के सचेत करय के जरूरत अछि.
ओना एहि बेर प्रशासन के तरफ सं राहत आओर बचाब के सेहो तैयारी कएल जा रहल अछि जे कोनो आपात स्थिति मे जानमान के कम सं कम नुकसान होए. लोक सभ सेहो एहि बेर किछ बेसि सतर्क छथि. अहां सभ सेहो अपन-अपन गाम-घर...टोला-मोहल्ला के खबर एहि ठाम भेजल करू जेहि सं लोक के अहांक स्थिति हालत के सही –सही पता चलैत रहय.
बाढ़िक आपदा सं निपटय के जानकारी देबय के लेल राज्य आपदा प्रबंधन विभाग के ओर सं 17-18 जून के मधुबनी आओर खगड़िया मे दु दिनक बाढ़ प्रबंधन कार्यशाला लगाएल जा रहल अछि. एहि मे आपदा के स्थिति मे कि–कि करबाक चाही... कि सावधानी बरतबाक चाही...बताएल जाएत. एहि मे लोक सभ सं इहो जानल जाएत जे बाढ़ि के समय हुनका कोन-कोन समस्या के सामना करय पड़य छनि आओर ओहि सं केना नीक सं निपटल जा सकैत अछि. ओना एहि बेर कोसी के धार पर... पानि पर सैटेलाइट सं नजर राखल जा रहल अछि. सैटेलाइट सं ई पता चलैत रहत जे किम्हर पानि बेसि अछि आओर धार किम्हर बहि रहल अछि. किम्हर के लोक के सचेत करय के जरूरत अछि.
ओना एहि बेर प्रशासन के तरफ सं राहत आओर बचाब के सेहो तैयारी कएल जा रहल अछि जे कोनो आपात स्थिति मे जानमान के कम सं कम नुकसान होए. लोक सभ सेहो एहि बेर किछ बेसि सतर्क छथि. अहां सभ सेहो अपन-अपन गाम-घर...टोला-मोहल्ला के खबर एहि ठाम भेजल करू जेहि सं लोक के अहांक स्थिति हालत के सही –सही पता चलैत रहय.
सदस्यता लें टिप्पणियाँ भेजें (Atom)


c: text/html

text:
प्राचीन आदर्श ( Prachin Adarsh ) - खट्टर ककाक तरंग - हरिमोहन झा |
प्राचीन आदर्श
(खट्टर ककाक तरंग)
खट्टर कका हमरा हाथ में मोटगर पुस्तक देखि पुछलन्हि - हौ, ई की थिकैक ?
हम कहलिऎन्ह - आदर्श चरितावली ।
खट्टर कका उनटबैत-पुनटबैत बजलाह – ई सभ पढने माथा खराब भऽ जैतौह ।
हम - खट्टर कका, ई की कहैत छी ? एहि में एक सॅं एक आदर्श चरित्र भरल छथि जिनकर अनुकरण कैने परम पद प्राप्त भऽ जाय ।
खट्टर कका मुसकुराइत बजलाह - परम पद हो वा नहिं, किन्तु परम आपद धरि अवश्ये भऽ जाय !
हम - से कोना, खट्टर कका ?
खट्टर कका ताखपर सॅं सोंटा-कुंडी उतारैत बजलाह – हौ, आइ जौं केओ माखन-चोर वृन्दावन-विहारी जकांँ चीर-हरण करैत् 'गोपी-पीन-पयोधर-मर्दन-चंचल करयुगशाली' क अनुकरण करय लागि जाथि त की गति हैतैन्ह ? जेल,अस्पताल वा पागलखाना !
हम - खट्टर कका, अवतार क त गप्प हो नहिं । ओहन लीला कि मनुष्य कऽ सकैत अछि ? परन्तु मानव चरित्र देखू ।
खट्टर कका- तोरा कोन मानव-चरित्र सभ सॅं बेसी आदर्श बूझि पड़ैत छौह ?
हम – सत्यवादी दानवीर राजा हरिश्चन्द्र ।
खट्टर कका भांगक पुड़िया बाहर करैत बजलाह - आइ जौं हम हुनक अनुकरण करय लागि जाइ त लोक हरी में ठोकि देत ।
हम - से कोना ?
खट्टर कका - मानि लैह, जे राति में स्वप्न देखल जे तोरा काकी कें कुशतिल गंगाजल लऽ संकल्प कय, अब्दुल्ला मियाँ कैं दान कऽ देलिऎन्ह । आब जौं हम अन्नपानि त्यागि 'हाय अब्दुल्ला ! हाय अब्दुल्ला !’ करय लागी और कतहु सॅं ओकरा जोहि, जबर्दस्ती तोरा काकी कैं ओकरा पाछाँ लगा दिऎन्ह त लोक की कहत ? सम्मत वा बाताह ?
हम - खट्टर कका, ओहिठाम तात्पर्य छैक सत्य क महिमा देखैबाक, जे स्वप्नो में देल वचन पालन करक चाही ।
खट्टर कका भांग रगड़ैत बजलाह – हौ, एही ठाम त मुर्खता प्रारंभ भऽ जाइत छैक । स्वप्न में लोक कतेक उटपटांग बात देखैत अछि । जौं तकरा सत्य मानि लोक चलऽ लागय त कि एको दिन निमहि सकैत छैक ? मानि लैह, स्वप्न मे तों हमर खेत केबाला लेलह । त कि जगला पर हम तोरा दस्तावेज बना देबौह ? परन्तु की कहिऔह ? एहि देश में त जाग्रत अवस्था सॅं बेसी स्वप्ने कमहत्व छैक ।
हम - से कोना, खट्टर कका ?
खट्टर – देखह, एहि देशक दर्शन छैक ? वेदान्त। और वेदान्त क भवन कथी पर ठाढ छैक ? स्वप्न क अनुभव पर । संपूर्ण संसार स्वप्नवत थीक । पृथ्वीक अन्यान्य देश जाग्रत अनुभव पर चलैत अछि । परन्तु हमरा लोकनि क आदर्श अछि सुषुप्तावस्था । बल्कि एक डिग्री ओहू सॅं बेसी - तुरीयावस्था ! हौ, हम पुछैत छिऔह, यदि समस्त भारतीय तुरीयावस्था कैं प्राप्त कय मुर्दा सॅं बाजी लगा कऽ पड़ि रहथि त देश क की दशा हेतैक ?
हम - खट्टर कका हमरा सभक सिद्धान्त थीक -
या निशा सर्वभूतानां तस्यां जागर्ति संयमी ।
यस्यां जागर्ति भूतानि सा निशा पश्यतो मुनेः ॥
खट्टर कका बजलाह – हॅं । जखन समस्त संसार जगैत अछि तखन हम फोंफ कटैत छी और रात्रि क अंधकार में जगैत छी। भऽ सकैछ जे कोनो पक्षी- विशेष सॅं हमरा लोकनि कैं ई प्रेरणा भेटल हो ।
हम - खट्टर कका, अहाँक व्यंग्य बड्ड तीक्ष्ण होइत अछि ।
खट्टर कका मुसकुराइत बजलाह - हम कि कोनो बेजाय कहैत छिऔह ? एहि देशक पक्षीओ सभ तत्वदर्शी होइ छथि । शुक, जटायु, गरुड़, काकसभ त हमरा सभक गुरुए थिकाह । और उलूक पक्षी क त कोनो कथे नहिं । यदि हुनका में विशेष महत्व नहिं रहितैन्ह त वैशेषिक-कर्ता कणाद कैं वैह नाम किऎक पडितैन्ह ।
हम क्षुब्ध होइत कहलिऎन्ह- खट्टर कका, एहि पुस्तक में एतेक रास उपाख्यान छैक , ताहि में एकोटा आदर्श चरित्र अहाँ कैं नहि भेटैत अछि ?
खट्टर कका- तोंही देखाबह ।
हम – देखू, भीष्म पितामह केहन आदर्श छलाह ज
खट्टर कका- जे कौरब क भरल सभा में द्रौपदी कैं नग्न होइत देखलथिन्ह, तथापि चुपचाप घाड़ खसौने बैसल रहलाह !
हम - प्रह्लाद ओ विभीषण केहन आदर्श छलाह जे
खट्टर कका - एक गोटा बाप कैं मरबौलन्हि, दोसर भाइ कैं । भगवान ने करथु जे एहन-एहन आदर्श फेर भारतवर्ष में जन्म लेथि ।
हम - परन्तु कहल जाइ छैक जे -
अश्वत्थामा बलिर्व्यासः हनुमांश्च विभिषणः ।
कृपः परशुरामश्च सप्तेतै चिरजीविनः ॥
खट्टर कका - एकर असली अर्थ बुझलहक ? दरिद्र ब्राह्मण, मूर्ख राजा, खुशामदी पंडित, हुड्ड सेवक, कृतघ्न भाइ, दंभी आचार्य, एवं क्रोधी विप्र – ई सातो आदर्श एहि भूमि पर बहुत दिन धरि कायम रहताह। ई एहि देश क दुर्भाग्य बुझह।
हम - खट्टर कका, अहाँ त सभटा अद्भुते अर्थ लगबैत छी । परंच एही देश में शिवि ओ दधीचि सन आदर्श दानी सेहो भऽ गेल छथि ।
खट्टर कका व्यंग्य करैत बजलाह – हॅं । राजा शिवि अपन मांस काटि कऽ दान कैलन्हि और दधीचि अपन हड्डी । यदि हमहूँ ककरो मङ्गला पर अपन नाक काटि कऽ दऽ दिऎक त तों हमरा आदर्श कऽ कऽ बुझबह ?
हम - खट्टर कका, अहाँ त तेहन छौ लगबैत छिऎक जे जड़िए सॅं साफ कऽ दैत छिऎक । आब ककरो नामो लैत डर होइ अछि । राजा नल कैं अहाँ केहन बुझैतछिऎन्ह ।
खट्टर कका - कापुरुष ।
हम - से किऎक ?
खट्टर कका भांगक गोला बनबैत बजलाह – हॅं , आइ यदि तों जूआ में अपन घर-द्वार, खेत-पथार, डीह-डाबर, सभ किछु गमा आबह और हमरा भतिज-पुतोहु कैं लय जंगल क बाट धरह और ओहि ठाम अकाय वन में हुनका सुतले छोडि - बल्कि हुनका देह सॅं चुपचाप नूआ फोलि, हुनके साडीक आँचर फाड़ि क पहिरि - कतहु पड़ा जाह, त तोरा हम की कहबौह ? महापुरुष वा कापुरुष ?
हम – खट्टर कका, राजा नृग क उपाख्यान लियऽ ।
खट्टर कका पुनः व्यंग्य करैत बजलाह – हॅं , राजा नृग सहस्रो गाय दान कैलन्हि से त गेल कोठी क कान्ह पर । और एकटा गाय धोखा सॅं वापस आवि गेलैन्ह त ओहि पाप सॅं हजारो वर्ष धरि इनार में गिरगिट भेल पडल रहलाह । हौ, राजा नृग कैं जौं कनेको संस्कार लेश छल हैतैन्ह त फेर दोसर जन्म में एकोटा गोदान क नाम नहिं नेने हैताह ।
हम - खट्टर कका, शंख ओ लिखित केहन छलाह ?
खट्टर कका –दूनू उपर्युपरि छलाह। यदि ओहने बुद्धि सभकैं भऽ जाइक त सम्पूर्ण देश पागलखाना बनि जाय ।
हम - से कोना, खट्टर कका ?
खट्टर कका भांग छनैत बजलाह - मानि लैह, हम तोरा पछुआड में भांग तोड़य गेलहुँ । तोरा सॅं भेट नहि भेल । हम दु चारि टुस्सी तोड़ि लेल । पछाति तोरा कहि देलिऔह । तों बजलाह- नीक कैल जे लऽ लेल । यदि एहू पर हम संतुष्ट नहिं होइ और एहि बात पर अड़ि जाय जे तों पघरिया हांँसू लऽ कऽ हमर हाथ काटिए लैह त तों हमरा की बुझबह ? और तों सरिपहुँ हमर हाथ काटिलैह त तोरा लोक की बुझतौह ? हौ, ई लोकनि अजायब-घर में राखय योग्य छलाह ।
हम - खट्टर कका, अहाँ सॅं के बहस करौ ? परन्तु एहि भारत भूमि पर एक सॅं एक नामी राजा भेल छथि, जेना महाराज दुष्यन्त, राजा ययाति `` ` `
खट्टर कका - हॅं सुक्रिये नाम कि कुक्रिये नाम । दुष्यन्त तपोवन में जा मुनि-कन्या कैं गर्भ कऽ देलथिन्ह और पाछाँ कहलथिन्ह जे हम एहि युवती कैं चिन्हबो नहिं करैत छिऎन्ह । एहन भरी लंपट और कायर के हैत ? कोनो अँग्रेजक बेटी रहितैन्ह त ओही ठाम गोली मारि दितैन्ह । `` ` `` और ययाति कें हम की कहिऔन्ह? बुढारी में सौख भेलैन्ह त बेटा सॅं यौवन पैंच लऽ कऽ भोग कैलन्हि । हिनकर जोडा विश्व मे कतहु भेटतौह ? ````` परन्तु हम की बाजू ? एहि देशक इनारे में भांग घोराएल छैक ।
खट्टर कका दू बुन्द उत्सर्ग कय भरि लोटा भांग चढा गेलाह । पुनः तीव्र स्वर में कहय लगलाह - एहि देश में राजा सन कामुक ओ स्त्रैण पृथ्वी पर कतहु नहिं भेटतौह । बूझह त पुराण में दुइएटा चरित्र मुख्य । राजा ओ ब्राह्मण ।एक कामी, दोसर क्रोधी । और दूनू लोभी । केओ राज्य क पाछाँ केओ स्वर्ग क पाछाँ । से यदि काम, क्रोध ओ लोभक शिक्षा लेबाक हो त पुराण पढ्ह ।
हम कहलिऎन्ह - खट्टर कका, ई अहाँक अन्याय थीक । राजा द त हम नहिं कहब । किन्तु ब्राह्मण एहिठाम क आदर्श भऽ गेल छथि । देखू देवर्षि नारद केहन ज्ञानी छलाह .......
खट्टर कका – जिनका बिना झगडा लगौने पेट क अन्न नहिं पचलैन्ह ।
हम - ब्रम्हर्षि द्रोणाचार्य केहन तेजस्वी छलाह ........
खट्टर कका - जे स्वार्थवश एकलव्यक औंठा कतरबा लेलथिन्ह । आबक विद्यार्थी रहितैन्ह त फराके सॅं औठा देखा दितैन्ह ।
हम - राजर्षि विश्वामित्र केहन तपस्वी रहथि .......
खट्टर कका - जे अन्हार राति में चुपचाप वशिष्ठ मुनि क घेंट काट्क हेतु छपकि क ठाढ भऽ गेलाह !
हम - खट्टर कका, अहाँ त हमर मूहें बन्द कऽ दैत छी । परन्तु देखू, हम गुरु-भक्ति क दृष्टान्त दैत छी । आरुणि केहन आदर्श रहथि ?
खट्टर कका - मूर्ख रहथि । गुरु क खेत में पानि रोकबाक रहैन्ह त आरि बन्हितथि। अपने की पड़ि रहलाह ? हौ, ओहि तरहें लोक कतीकाल धरि क्रियाकर्म रोकने पड़ल रहि सकैत अछि ? एतबा नहिं फुरलैन्ह जे जैखन उठब तैखन सभटा पानि बहि जाएत । एहने एहने विद्यार्थी भरि दिन पात खरड़ि राति में धधरा कय पढैत छलाह ।
हम क्षुब्ध होइत कहलिऎन्ह - खट्टर कका, तखन एहन एहन कथा क कोनो उपयोगिता नहि ?
खट्टर कका बजलाह – उपयोगिता अवश्य । ताहि दिनक गुरु चालाक रहथि। विद्यार्थी भुसकौल होथि । एहन एहन उपाख्यान गढि पंडित लोकनि चेला सॅं चैला चिरबाबथि, खेत कमबाबथि । एहि तरहें सभ कथा में सभ कथा मे किछुने किछु अभिप्राय भरल छैक । कोनो ब्राह्मणक गाछ सॅं केओ नेबो-लताम तोरि नेने हैतैन्ह । तकरा लजाबक हेतु शंखक खिस्सा गढि देलथिन्ह । कोनो ब्राह्मण कैं राजा गाय दऽ कऽ छीनि लेने हेतैन्ह । तकरा डराबक हेतु नृगक पिहानी रचि देलथिन्ह । एवं प्रकारें अनेको आख्यान बनि गेल । कोनो राजा क ठककहेतु ;कोनो विद्यार्थी कैं परतारक हेतु ; कोनो शूद्र कैं सरि करक हेतु ; कोनो स्त्री कैं नाथक हेतु । कथाकार लोकनि तेना बढा-चढा कऽ टाटक ठाढ कैनेछथि जेना कौआ कुकुड कैं डरैबाक हेतु मकइक खेत में ढेलबाँस बनाओल जाइ छैक । परन्तु आबक लोक कैं एना परतारब कठिन ।
हम पुछलिऎन्ह - तखन पौराणिक आदर्शक किछु मुल्य नहिं ?
खट्टर कका बजलाह - वैह मुल्य जे 'म्युजियम' मे राखल ढालि-तरुआरि कहोइत छैक । ओ प्रदर्शन लेल रहैत छैक , व्यवहार क हेतु नहिं ।
हमरा सोचैत देखि खट्टर कका कहय लगलाह – हौ, बात ई छैक जे पुराणमें जाहि नैतिक आदर्शक चित्रण कैल गेलैक तकरा पराकाष्ठा पर पहुचा देल गेलैक । परिणाम ई भेलैक जे ओकर स्वांग (विद्रुप) बनि गेल छैक । आतिथ्यक महिमा देखैबाक भेल त 'फल्लां बेटा कें काटि कऽ थारी में परसि देलन्हि '।सतीत्वक महिमा देखैबाक भेल त फल्लींक कोंचा सॅं आगि बहरा गेलैन्ह । कोनो सती सूर्य क चक्का रोकि दैत छथि , केओ यमराज कें पछाडि दैत छथि। बिना अतिशयोक्ति हमरा लोकनि कैं बाजहि नहिं अबैत अछि । कोनो बात पसिन्द त सहस्र अश्वमेघ क तुल्य ! जकर स्तुति करय लागब तकरा "त्वमर्कः त्वं सोमः" करैत आकाश में ठेका देब ! जकर निन्दा करय लागब तकरा असुर वा ससुर बनबैत पाताल में धसा देब ! ई बात वैदिके युग सॅं आबि रहल अछि बूझह त अतिशयोक्ति हमरा सभक वंशज गुण थीक ।
हम - खट्टर कका, अतिशयोक्ति त किछु ने किछु सभ देश क साहित्य में भेटत ।
खट्टर कका कतरा करैत बजलाह – हॅं । परन्तु हमरा लोकनिक रोम-रोम में भीजल अछि । वेद, पुराण, धर्मशास्त्र, ज्योतिष, आयुर्वेद, साहित्य, संगीत,चित्रकला, मुर्तिविद्या - सभ में वैह बात भेटतौह । आँखि पैघ नीक, त कानधरि सटा देल गेल । पयोधर पुष्ट नीक, त कलश सम-सन बना देल गेल कवि लोकनि कैं ओहू सॅं मन नहिं भरलैन्ह त गजकुम्भ सॅं उपमा दैत-दैत पर्वत धरि ठेका देलथिन्ह । हौ, सभ बात क एकटा सीमा होइत छैक । एहि ठाम त कोनो सीमे नहि । मुखमस्तीति वक्तव्यं दशहस्ता हरीतिकी । जिनका जे फुरलैन्ह से लिखि गेलाह । फलस्वरूप अतिशयोक्ति क बाजार लागि गेल । केओ पहाड़ उठा लैत छथि । केओ समुद्र सोखि जाइत छथि। केओ पृथ्वी क दाँत तर धऽ लैत छथि । केओ सूर्य कैं घोटि जाइ छथि मूँह ओ हाथ क कोनो संख्ये नहिं ।केओ चतुरानन, केओ षडानन ! केओ चतुर्भुज, केओ अष्टभुज, केओ सहस्रभुज ! केओ एक सहस्र वर्ष युद्ध कैलन्हि, केओ दस सहस्र वर्ष तपस्या कैलन्हि, केओ बीस सहस्र वर्ष भोग कैलन्हि ` `` ` ` `! बूझह त यैह अतिशयोक्ति हमरा सभ कैं खा गेल ।
हम कहलिऎन्ह -खट्टर कका, त कि ई सभ बात कपोलकल्पित छैक ?
खट्टर कका व्यंग्यपूर्वक बजलाह - यावत पर्यन्त अपना देशक धौत परीक्षोत्तीर्ण पुराणाचार्य लोकनि जीवित छथि तावत एहन बात बजबाक दुःसाहस के कय सकैत अछि ? हमर एकटा महावीरजी आवि जाथि त समस्त संसारक सेना कैं नाडडि में लपेटि लेथि । एकटा अगस्त्य मुनि आबि जाथि त सभ जहाज समेत समुद्र कैं चूरु में उठा क पीबि जाथि । एकटा बमभोला तेसर नेत्र उघारथि त सभ बमगोला बला बम बाजि जाथि । एकटा बराह भगवान अवतार लेथि त पृथ्वी कैं फुटबाल जकाँ उठा क फेकि देथि । तखन आन आन देश बला बाप बाप क चिचिया उठताह । यूरोप अमेरिका आविष्कार करैत रहथु ।हमरा लोकनि क काज अवतारे सॅं चलि जाइत अछि । एकटा अवतार एखन भऽ जाइत त सभटा समस्या हल भऽ जाइत । कोशी क डाँटि दितथि, बाढि बन्द भऽ जाइत । नख लऽ कऽ चीर दितथि, नहर बनि जाइत । पृथ्वी कैं एक वाण मारितथि, अन्न उपजि जाइत । देह क मैल छोडा कऽ फेंकि दितथि, कलकारखाना बनि जाइत । देश तेहन समृद्ध भऽ जाइत जे लोक घृते लऽ कऽ लघुशंका करैत ।
हम कहलिऎन्ह - खट्टर कका, अहाँ त अतिशयोक्ति क धारे बहा देलिऎक !
खट्टर कका बिहुँसैत बजलाह – हौ, वंशज ककर छी ? रक्त क धर्म कतहु छुटलैक अछि ? विज्ञानक उन्नति करबा लेल त पृथ्वी पर और और जाति अछिए । कल्पना- विलास क भार सेहो त ककरो उपर रहक चाही । से मनमोदक बनैबाक भार हमरा लोकनि पर अछि ।
हम कहलिऎन्ह - खट्टर कका, मानि लियऽ जे किछु अतिरंजनो होय तथापि आब ओ सत्ययुगी आदर्श पृथ्वी पर भेटि सकैत अछि ।
खट्टर कका नोसि लैत बजलाह – हौ, सत्ययुग क लोक कोनो दोसर प्रकारक जीव नहिं होइत छलाह । सभ युग में मनुष्य क स्वभाव एक्के रंग होइत छैक । तखन परिस्थिति क भेद सॅं व्यवहार में अन्तर पडैत पडैत छैक । देखह,पहिने लोकक संख्या कम्म छलैक । जतबा अन्न फल उपजैत छलैक सैह नहिं खा सकैत छल । एहि ठाम अत्रि क आश्रम, दू कोस दूर वशिष्ठ क आश्रम । बीच में ककरो घर नहिं । अत्रि कैं एक हजार गाय वशिष्ठ कैं दू हजार गाय । आब एतेक दूध-दही की हो ? तैं अतिथि-देव कैं खेहारि-खेहारि कऽ सत्कार कैल जाइन्ह । ओतबा घृत के खा सकैत ? जे बचैत छल से जरा कऽ होम कऽ देल जाइ छल । ताहि दिन सभ कैं अपना जरूरति सॅं फाजिले फाजिले छलैक ।केओ चोरी किऎक करैत ? परन्तु आइ जनसंख्या बहूत बढि गेलैक अछि ।पृथ्वी ओतबे, खैनिहार दसगुना बेसी । तैं अत्रि-वशिष्ठ क सन्तान एक दोसरा पेट खातिर छोपि रहल छथिन्ह । यदि लोक क आबादी कम्म भय दशमांश पर आवि जाय त फेर सत्ययुग पलटि आबय पुनः गोरस क धार बहऽ लागय।
हम - तखन सत्ययुग ओ कलियुग में अन्तर कोन बात लऽ कऽ ?
खट्टर कका – हौ, लोक सॅं खाद्य बेसी त सत्ययुग । खाद्य लोक बेसी त कलियुग।पूर्वहु में कहियो अकाल पडि जाइत छलैक त चोरी आदि कलि क धर्म प्रकट भऽ जाइत छलैक । एक वेर अश्वत्थामा कैं दूध नहिं भेटलैन्ह त पिठार घोरिकऽ पिउलन्हि । एखन देश में करोडो अश्वत्थामा मौजूद छथि ।
हम - तखन प्राचीन ओ नवीन युग में धर्ममूलक भेद नहि छैक ?
खट्टर कका- धर्ममूलक नहि, अर्थमूलक भेद छैक । एही आर्थिक आधार पर समाजक नैतिक आदर्श बनैत छैक । हम त बुझैत छी जे अर्थे धर्म क मूल थीक । जौं अर्थ हटा दी त कोनो आदर्श क मूल्य नहिं ।
हम - से कोना ? खट्टर कका ?
खट्टर कका- देखह, सभ सॅं बडका धर्म अछि दान ओ दया । दू मुट्ठी अछि त दोसरा कें एक मुट्ठी दियौक । जकरा रहबे नहिं करतैक से अनका देतैक की ? तैं हम कहैत छिऔह जे धर्म क मूल अर्थ ।
हम - परन्तु आनो आन धर्म त छैक ?
खट्टर कका- हॅं । परन्तु विचारि कऽ देखह त अर्थ विना कोनो धर्मक अर्थ नहिं । गौ-गंगा-गीता सभ आदर्श ओही भित्ति पर ठाढ छथि ।
हम – ई बात नीक जकाँ बुझबा में नहिं आएल ।
खट्टर कका – देखह, गौ सॅं दूध ओ खेती में सहायता । तैं ओ माता । गंगा जी कप्रसादात् सिंचाइ ओ वाणिज्य । तैं ओ पूज्य । गीता क कृपा सॅं सभ अपन-अपन स्वधर्म (व्यवसाय) में लागल रहय, केओ दोसरा क वृत्ति वा जीविका में हस्तक्षेप नहिं करैक । तैं ओ मान्य । सभ में गूढ तात्पर्य भरल छैक ।
हम - तखन एकटा संदेह होइछ, खट्टर कका ! एहि देश मे अर्थ कैं अतेक तुच्छ दृष्टि सॅं किऎक देखल गेल छैक ?
खट्टर कका बजलाह – हौ, यैह त ढोंग छैक । ऊपर सॅं कहब जे द्रव्य तुच्छ थीक । और भितरे भीतर "टका धर्मः टका कर्म टका हि परमा गतिः।" ओही खातिर एतेक रासे दान-दक्षिणा क महात्म्य गाओल गेल छैक । द्रव्य में एतबा शक्ति छैक जे कतबो पाप कैला उत्तर पाक भऽ जाउ । गोदान वा स्वर्णदान करु, व्यभिचार क दोष मेटा जाएत । सोना-चानी में हत्या पचैबाक सामर्थ्य छैक ।आइयो और ताहू दिन । एहि भूमि खातिर ताहू दिन कुरुक्षेत्र मचैत छल, आइयो मचैत अछि । मनुष्य कहाँ बदलल अछि ? सम्पत्ति क महिमा सभ दिन सॅं छैक । छुच्छ आदर्शक कोन मोल ? परन्तु हौ, बाबू, ब्राह्मण देवता चलाक छलाह । जौं द्रव्य कैं तुच्छ नहिं कहितथिन्ह त लोक दितैन्ह कोना ? ओही तुच्छ द्रव्य क निमित्त एतेक रासे राजा हरिश्चन्द्र ओ नृग सन दानी क उपाख्यान पसारल गेल अछि ।
Harimohan Jha Ki Kahaniya
Maithili Story
- asked 8 months ago
- B Butts

robotstxt: allowed

filter: keep


text:
वि दे ह विदेह Videha বিদেহ http://www.videha.co.in विदेह प्रथम मैथिली पाक्षिक ई पत्रिका Videha Ist Maithili Fortnightly e Magazine विदेह प्रथम मैथिली पाक्षिक ई पत्रिका नव अंक देखबाक लेल पृष्ठ सभकेँ रिफ्रेश कए देखू।
ज्ञानवर्द्धन कंठ
बीहनि कथा
फैदाबला बिजनेस
-"बाबा!हमर सेठजी केँ कनी बुझबियौन्ह ने।ओतेक बेमार छथिन आ कंजूसीसँ इलाजे नहि करबै छथिन।"
-"बेटा सभ किएक नहि बुझबै छनि?"
-"एह,बुझबै कोना नहि छनि?मुदा ई ओकरे सभकेँ बुझाब' लगैत छथिन।की कहलखिन से बुझलियैक?"
-"की?"
-"पहिने पुछलखिन जे जँ हम मरि जेबौह त' कतेक खरचा हेतौह?
किरिया-करम शार्टकटमे क' लीह'।डोम-लकड़ी-अगरम-बगरम जोड़ि क' पाँच ने दस हजार।की?हुंडा सराध क' लीह'।पाँच हजार।एगारह जन ल' क' निमहि जाइ जैह'।हे पाँच हजार आर राखह।जोड़ह।कतेक भेलौह?बीस हजार।बस बमभोला!
आ किंसाइत इलाज कराब' चलि गेलहुँ,तखन हिसाब लगाबह।डाक्टरक फीस पाँच सय अगाउ धरा लेतौह।खून-पेशाब-पैखाना-एक्स रे,अल्ट्रासाउंड,हेन-टेन करबैत-करबैते पनरह टपि जेतौह।साढ़े पनरह।पथ-पानि, आनी-जानी-रहनी-रुकनी दससँ कममे नहि फरियेतौह।साढ़े पचीस एखने भ' गेलौह।तखन जावत जीयब तावत दवाइ-दीगर नहि बेसी त' दुइये हजार महीना राखह।पुछारी-पैगाममे अबैत-जाइत लोकक आगत-भागतपर खरचा लागल रहतौह,से फराके जोड़ह।आब कहह,की भा' पड़तौह?लौसबला बिजनेस करबह आकि फैदाबला?
बेटोसभ की करितैक?गुम भ' जाइ गेलैक।"
ऐ रचनापर अपन मंतव्य editorial.staff.videha@gmail.com पर पठाउ।


text:
प्रेमचन्द्र झा रौतहटेली पत्रकारितामे डेढ दशकसे सक्रिय प्रेमचन्द्र झाके जन्म रौतहटके हथियाही गाविस वार्ड नम्बर एकमे विक्रम सम्वत २०२८ सालके फगुआके दिन भेल हए । रौतहटेली पत्रकारितामे डेढ दशकसे सक्रिय प्रेमचन्द्र झाके जन्म रौतहटके हथियाही गाविस वार्ड नम्बर एकमे विक्रम सम्वत २०२८ सालके फगुआके दिन भेल हए । हुनकर पिताजीके नाम जुगलकिशोर झा आ माताजीके नाम महेश्वरी देवी हए । एगो नितान्त बज्जिका ग्रामसे पत्रकारितामे जिलास्तरके सबसे लमहर पद नेपाल पत्रकार महासंघ रौतहट शाखाके अध्यक्षतक बनल झा अनेक संचारमाध्यममे काम कएलेछत । लेकिन रौतहटके सदरमुकाम गौरमे संचालनमे आएल रौतहट एफएमके मार्फत बज्जिका भाषामे समाचार प्रसारण करेबाला जिम्मेवारी लेके काम करेबाला हुन पहिल पत्रकार छथिन् । अइसे भी कहल जासकइअ� रेडियोसे बज्जिका भाषामे समाचारके पहिल सम्पादक छथिन् हुन । हुनकासे पत्रकारिता आ साहित्यके सन्दर्भमे रहके ही बातचित कएले छी । प्रस्तुत हए ओही बातचितके मुख्य अंश ः
बज्जिकाके पहिल समाचार सम्पादनके अनुभूति केहन हए ?
बज्जिका जे हमर मातृभाषा है ओकर सम्पादन करेके जे हमरा अवसर मिलल ई काम शुरुमे बहुत कठिन आ चुनौती पूर्ण रहल ।
कठिनाई एइे बातके भेल जे समाचार लिखेकेके हमरा अनुभव रहे माकिर रौतहट एफएमसे पहिले कोनो संचार माध्यममे बेसी दिन रहेके सम्पादन करेके अनुभव नभेलासे भेल रहे । जब समाचार सम्पादन करते हप्ता १५ दिन नविते एक वडका लडाइ जितलीसे अनुभव भेल रहे । चुनौतीके जहाँतक बात कहदू हमरा साथे काम करेबाला सहयोगी जे लोग रहे से समाचार वाचनके अलावा दोसर काम ऊ लोगसे नहोय ।
समाचारके प्रस्तुतिसे लेकरके प्रवाह कएल जाएबाला सन्देश आ ओकर परेबाला असरके सिधा प्रहार हमरा समाचार कक्षतक आवे ।
जब हमर सहयोगी लोग समाचार पढे लागे त ओही रेडियोके (रौतहट एफएम) मनोरंजन प्राविधिक आ प्रशासन सेक्टरमे काम करेबाला लोग �अब शुरु भयो रमाइलो समाचार� कहके लोग टिरकारी मारे माकिर महिना दिन नबितते रेडियो भितर आ बाहरसे प्रशंसा भेल, से बात हम गवेसे कलेला चाहरहल छी । सबसे बडका खुशीके बात हमरा ई बातपर लागले ।
अपने जब रेडियोमे बज्जिकाके प्रवेश करइली त अपनेके आगे कइसन समस्या सऽ आएल रहे ?
रेडियोमे बज्जिका संचालक समितिके अध्यक्ष रेवन्त झा आ उपाध्यक्ष उत्पल मिश्र प्रवेश कराबेके तय करलेले रहथ ।
हमर भूमिका समाचार लिखेके सम्पादन करेके आ संयोजन करेके रुपमे रहे ।
समस्या बहुतो आएल लेकिन सबसे बडका समस्या देखी जे २�३ आदमी समाचार प्रस्तोता लोग रहे ओकरा अलावा दोसर व्यक्ति चाहकरके अपन मातृभाषामे भी समाचार वाचन करे नसके । कुछ आउर व्यवहारिक समस्या समयसमयपर आबइत रहे जेकरा हम स्वाभाविक रुपसे ली ।
समस्याके समाधान करेके लेल अपने कइसन उपाय अपनएले रही ?
कहल जालई जहाँ चाह उहाँ राह । उपाय सब हो अपनाएल गेल जेही कमे लोग रहे ओहीमे पलहा लगाके वाचन कराएल गेल । अब त बहुतो लोग बज्जिकामे समाचार वाचन करेबाला होगेल अवस्थामे यी बात पतिआनाइ भी भिराह हय ।
बज्जिका भाषा रेडियो एफएमजइसन अखबारमे काहे ओतना स्थान जमाबे नसकरहल हए ?
यी अपनेके प्रश्न बहुत महत्त्वपूर्ण हय । बज्जिका भाषामे रेडियोमे समाचार देल जारहल हय माकिर पत्रपत्रिका काहे न निकल रहल हय । एकर सबसे बडका कारण हय अशिक्षा ।
जेनाकि रेडियो पढल�नपढल सब सुनी आ पत्रिका त पढलके पढी । एलेल बज्जिका भाषामे पत्रिका भेलापर पाठक कम हय ।
अपनेके मालुल हय रौतहट जिला साक्षरतामे देशमे सबसे निचा पचहतरवाँ स्थानपर हय । अउरी किसिमके समस्या सब भी हय । नेपाली भाषामे जौन पत्रिका निकल रहल हय । बहुतो लेखक स्तम्भकार, समाचारदाता लोग हय । जौनोसे समाचार लेकरके लोग पत्रिकाके पेज भरसकइत हय, माकिर बज्जिकामे लिखेबाला बहुत कम लोग हए । एइसन अवस्था रहलापर भी अगर समन्वय सहकार्य होए त बाजिका भाषामे पत्रिका निकालल भी कौनो लमहर बात नहए ।
गैरबज्जिकाभाषी बज्जिका भाषापर बहुत आकर्षित होररहल हए मगर बज्जिकाभाषी ही कुछ हदतक उदासीन होएके कारण की हए ?
एकर बहुतो कारण हय । लगके मेला जे लेखा हल्ला बुझाले ठिक ओइसही हमरा यी बात लागरहल हय । अपन भाषा, अपन भेष, लोग भुलारहल हय । दोसर सब उठारहल हए । बज्जिका हमर मातृभाषा हए । ई भी कहेमे लोग हिचकिचाएके अवस्था हम देखले छी । उदासिन होएके आउर कारण सब हए, अवसर न भेलाके चलते भी बज्जिका भाषी बज्जिकाप्रति उदासिन हए ।
अभी करिब आधा दर्जन एफएमसे बज्जिकामे स्थानीय समाचार देबले, पहिल सम्पादकके हैसियतसे अपनेके अभी केना महसुस होइअ ?
बहुत खुशीके बात हय । जौन, समाचारके सन्चा हमनीके बनइली ओसे भी अभी कौनो अलग नहए । अपन मातृभाषामे समाचार प्रसारण होरहल ई बातसे जेतना खुशी छी कि बज्जिका भाषामे समाचारके आलावा अउरी चेतनामूलक कार्यक्रम सब प्रसारण होइत त बहुत खुशी होइती ।
स्थानीय एफएम सबमे बज्जिकामे ही बहुत कार्यक्रम उत्पादन आ प्रसारण होरहल हए, कुछो सुझाव देबे चाहम ?
बज्जिका भाषामे चेतनामूलक कार्यक्रम प्रशारण होए, से हमर सुझाव हए ।
बज्जिका भाषामे तुलनात्मक रुपमे लेखक�कविके कमी हई, स्थानीय पत्रिका आ एफएमसे कइसन सहयोग होसकले लेखक�कविके उत्पादनमे ?
बज्जिका भाषाके लेखक आ कवि लोगके भी बहुत सहुलियत होरहल हय रेडियो आ पत्रिकासे । अभीके हमनीके अवस्था की हएकि जे लोग जौना भाषामे लिखके देबले चाहे रेडियोमे प्रसारण करले हमनी ओही भाषामे देइले । लेखिन हमनीके चाहना रहले कि अपना भाषामे देइत त ठिक रलख । अपना भाषाके प्रोत्साहन भी नियमित रुपसे करते आरहल छी ।
अपने अपना मिडियामे बज्जिकाके केतना स्थान देइछी ?
हमनीके संचार माध्यममे बज्जिकाके स्थान शेरेमोनियल हए । जिल्ला प्रशासन कार्यालयमे पत्रिका दर्ता करवइत बेर बहुभाषा कहके दर्ता कराएल गेल हए । क्रान्तिद्वार दैनिक पत्रिका नियमित रुपसे प्रकाशन होएके एक वर्ष पूरा होए लागल हए । भाषिक हिसाबसे बहुभाषा कहके दर्ता भेलापर भी नेपाली भाषामे ही प्रकाशन होरहल हय । बज्जिका वा अन्य भाषामे पवनिए तिहारके कौनो समाचार रखा गेल होई । एकर बहुत कारण सब हय । जौनामे सबसे बडका कारण लिखाइ हए ।
रेडियोके समाचार सम्पादन आ पत्रिकाके समाचार सम्पादनमे केतना फरक हए ?
सम्पादन करेके काम रेडियो आ पत्रिकामे एतने फरक हय कि कौनो बात मौखिक आ लिखित हए ।
एकर अन्यथा अर्थ नलागेकि रेडियोके सम्पादकके सब बात हावामे चल जाले । अब प्राविधिक रुपसे एतना विकास भेल हए कि पलपलके प्रशारण रेकर्ड होइत रहले ।
पत्रिका जेतना दोहरा�तेहराके लोग लाइन, हरफ, अनुच्छेद देखले ओतना रेडियोके रेकर्डिगं सुनल सबके पहुँचके बात नहए ।
बज्जिका पत्रकारिता सम्भव होसकले कि न ?
बज्जिका पत्रकारिता सम्भव भेलाके नातासे अपने आई हमरा ई बात रखेके अवसर देली ह । एइसही अवसर देवेबाला संचार संस्थाके अउरी खोजी कएल जरुरी हय । हमरा विचारमे त रौतहटमे बज्जिका पत्रकारिता स्थापित होेएलागल हय । सब रेडियो बज्जिकामे समाचार प्रसारण कररहल हए ।
समाचार लिखेबालाके पारिश्रमिक मिलरहल हए कि नमिल रहल हय, ई सबसे बडका प्रश्न हए । जौना दिन श्रमजीवी पत्रकार अपन श्रमके पारिश्रमिक पावेके अवस्थामे पहुँच जाई बुझल जाओ, ओ दिन बज्जिका पत्रकारिता स्थापित हो गेल ।
बज्जिकाके साहित्य, पत्रकारिता आ चेतनासे अपने सन्तुष्ट छी ?
बज्जिका भाषाके राज्य अन्य भाषा सरह स्थान जे देले बुहत प्रशंसनीय बात हए । एकर विकास आ अउरी प्रचारप्रसार करेके लेल राज्य अपन भाषाके बजेट देइतसे हमर माग हए ।
अपन देशमे शिक्षा क्षेत्रमे जओन तरहसे विकास होरहल हए । बज्जिका भाषामे पुस्तक प्रकाशन करेबाला, लेखक, साहित्यकार, समाचार सम्प्रेशन करेबाला संचार माध्यम आ पत्रकार सबके पुरस्कारके व्यवस्था होइत त भाषाके प्रति ई क्षेत्रके लगाव बढइत ।
अपनेके ई संचार माधयमसे हम आग्रह करम बज्जिका क्षेत्रके तमाम आदरणीय जनसमुदायसे कि अपन भाषाके विकास कैसे हो एप्रति सब लोग आवाज उठाएल जाओ ।
अन्तमे आउरो कुछो कहे चाहम ?
अन्तमे ई अवसर देली ओकरा लेल बहुत बहुत धन्यवाद आ आभारी छी ।